
	1.
	Konceptuālā ziņojuma projekts
Konceptuālais ziņojums “Invaliditātes noteikšanas sistēmas pilnveide bērniem”
	Iebildums
Vēršam uzmanību, ka Pašvaldību sociālās palīdzības un sociālo pakalpojumu administrēšanas lietojumprogramma (turpmāk – SOPA) nav valsts informācijas sistēma, bet komersanta radīts produkts, kuru pašvaldības izmanto savu funkciju veikšanai. Ņemot vērā iepriekš minēto vēršam uzmanību, ka no valsts puses nav pieļaujamas atsevišķas investīcijas, lai attīstītu komersanta produktu SOPA. Ievērojot programmatūras licencēšanas un piegādes modeļa Programmatūra kā pakalpojums (angliski: Software as a service) ideoloģiju valsts iestāde var iegādāties komersanta pakalpojumu programmatūru savu funkciju izpildei, vienlaikus nav pieļaujams scenārijs, kad valsts finansē konkrēta komersanta produkta attīstību – šīm investīcijām būtu jānāk no pakalpojumu sniedzēja. Vienlaikus vēršam uzmanību, ka VARAM ir informēti, ka LM ir iegādāta SOPA licence (atsevišķai programmatūras komponentei), līdz ar to jebkādi valsts finansēti programmatūras pilnveidojumi, var tikt veikti tikai, konkrētās valsts īpašumā esošās komponentes ietvaros – lūdzam LM sniegt skaidrojumu uz VARAM iebildumu un vai minētie pilnveidojumi ir LM iegādātās programmatūras licences tvērumā.
 
Piedāvātā redakcija
-
	Jānis Krakops (VARAM)

	2.
	Konceptuālā ziņojuma projekts
Konceptuālais ziņojums “Invaliditātes noteikšanas sistēmas pilnveide bērniem”
	Iebildums
Ziņojuma 45. lapā norādīts, ka valsts pārvades pakalpojumu portālā nodrošināti šādi e-pakalpojumi: EP62, EP64 un EP67.

Jāatzīmē, ka atzinuma sagatavošanas laikā 06.03.2024. valsts pārvades pakalpojumu portālā Latvija.gov.lv e-pakalpojums EP62 nav pieejams un tiek rādīts paziņojums par darbības traucējumiem; un e-pakalpojums EP64 portālā Latvija.gov.lv nav atrodams.

Aicinām papildināt ziņojumu ar informāciju par abu e-pakalpojumu darbības traucējumu iemesliem un kā IIS pilnveide tos novērsīs.
Piedāvātā redakcija
-
	Maija Anspoka (VARAM)

	3.
	Konceptuālā ziņojuma projekts
Konceptuālais ziņojums “Invaliditātes noteikšanas sistēmas pilnveide bērniem”
	Priekšlikums
Ziņojuma 45.lapā norādīts: "Pilnveidojot IIS, nepieciešama arī Valsts pārvaldes pakalpojumu portālā VDEĀVK nodrošināto e-pakalpojumu (EP62; EP64 un EP67) funkcionalitātes pilnveide" un norādītas iestrādājamās iespējas.

Atsaucoties VARAM aicinājumam, LM (VDEĀVK) 01.12.2023 vēstulē Nr. 34-05/1819 ir piedāvājis iekļaut VPVKAC tīklā piesakāmo pakalpojumu klāstu ar e-pakalpojumiem EP62, EP64 un EP63.

Aicinām izskatīt iespēju IIS funkcionalitātes pilnveidošanas projekta ietvaros izstrādāt papildus iespēju, kurā VPVKAC darbinieks, balstoties uz klienta pilnvarojumu, klienta vārdā:

   1) IIS sistēmā varēs pieteikt e-pakalpojumus EP62, EP64 un EP63. 
Šāds risinājums šobrīd darbojas VID EDS, kur VPVKAC darbinieks, balstoties uz klienta rakstisku pilnvarojumu, digitāli iesniedz EDS sistēmai klienta gada ienākuma deklarāciju. Līdzīga risinājuma izveides dizainēšanu VARAM uzsācis ar NVA.

   2) vai aizpildīt e-pakalpojumus pilnvarotā e-pakalpojuma risinājumā (skat. MK 04.07.2017 not. Nr. 401 2.6. apakšpunktu).
Šāds risinājums šobrīd darbojas attiecībā uz VSAA un LDC pakalpojumiem.

Abas iespējas samazinās papīra dokumentu apriti, nodrošinās datu tiešu iesniegšanu IS bez nepieciešamības manuāli pārvadīt datus, un atbalstīs mazāk digitāli prasmīgu klientu piekļuvi e-videi.

Līdz ar to lūdzam rast iespēju izvērtēt augstāk minētās risinājumu iespējas pakalpojumu pieejamības uzlabošanai un administratīvā sloga mazināšanai, un papildināt attiecīgo rindkopu ar iecerēm e-pakalpojumu uzlabošanai.
Piedāvātā redakcija
-
	Maija Anspoka (VARAM)



